สกู๊ป : ตลาดเคหะประชารัฐ ลดค่าครองชีพประชาชน
เพื่อแบ่งเบาภาระค่าครองชีพประชาชนในกรุงเทพมหานคร กระทรวงพาณิชย์เตรียมผลักดัน ตลาดเคหะประชารัฐ หวังขายสินค้าราคาถูก อุดหนุนและส่งเสริมการขายของดำรงชีพในราคาถูกให้กับชุมชน ไม่เพียงเท่านั้นยังสร้างการหมุนเวียนทางเศรษฐกิจให้เกิดขึ้นอีกด้วย ติดตามได้จากรายงาน

การพัฒนาเศรษฐกิจของไทยให้มีความเข้มแข็ง ประชาชนอยู่ดีกินดีคือนโยบายที่รัฐบาลพลเอก ประยุทธ์ จันทร์โอชา นายกรัฐมนตรี ต้องการผลักดันให้เกิดขึ้นอย่างแท้จริง โดยเฉพาะเศรษฐกิจฐานราก ที่รัฐพยายามส่งเสริมให้เกิดความเข้มแข็ง ภายใต้กลไกขับเคลื่อนในรูปประชารัฐ คือรัฐบาลและประชาชน เป็นที่มาของโครงการ ตลาดประชารัฐเพื่อชุมชน เพื่อเป็นการกระตุ้นเศรษฐกิจให้เกิดการจับจ่ายมาขึ้นในทุกพื้นที่

โครงการตลาดประชารัฐเพื่อชุมชน เป็นการช่วยเหลือในเรื่องค่าครองชีพประชาชนให้มากที่ที่สุด โดยเฉพาะในพื้นที่ของกรุงเทพมหานครนั้น ที่มีค่าครองชีพที่สูง บูรณาการการทำงานร่วมกันระหว่างกระทรวงพาณิชย์และการเคหะแห่งชาติ  พัฒนาตลาดให้ครอบคลุมทุกพื้นที่ในกรุงเทพมหานคร ภายใต้ชื่อ ตลาดเคหะประชารัฐ ยกระดับตลาดในพื้นชุมชนให้มีคุณภาพและราคาที่เหมาะสมเป็นมาตรฐานมากขึ้น และประชาชนได้รับประโยชน์มาที่สุด

สำหรับการดำเนินการ ตลาดเคหะประชารัฐ ซึ่งเป็นโครงการต่อยอดจากตลาดประชารัฐเพื่อชุมชน กระทรวงพาณิชย์จะคัดเลือกชุมชนที่อยู่ในกรุงเทพมหานคร เพื่อมาเป็นต้นแบบในการพัฒนาพลิกโฉมให้มีความน่าสนใจมากยิ่งขึ้น โดยสินค้าที่จะนำมาในขาย จะเป็นไปเพื่อการลดภาระในชีวิตประจำวัน อาทิ อาหารสด หมู ไก่ เนื้อวัว ผักต่าง และวัตถุดิบปรุงอาหาร ทั้งนี้ในอนาคตจะส่งเสริมให้เกิดการสร้างอาชีพเพิ่มเติมอีกด้วย เช่น การเปิดร้านอาหารซึ่งจะทำให้ได้รับวัตถุดิบโดยตรงมาจำหน่ายใน

ปัจจุบันกรุงเทพมหานครมีชุมชนทั้งหมด 680 ชุมชนที่การเคหะแห่งชาตินั้นได้ดูแลอยู่ ในเบื้องต้นจะคัดเลือกนำร่องโครงการใน 4 พื้นที่ คือ ชุมชนเขตห้วยขวาง ดินแดง คลองจั่น และบ่อนไก่ นอกจากจะยกระดับตลาดที่มีอยู่แล้ว จะทำให้ตลาดในชุมชนแต่ละแห่งมีเอกลักษณ์ของตัวเองได้อีกด้วยตามแหล่งแต่ละชุมชนนั้น

การดำเนินการโครงการร้านค้าประชารัฐและตลาดประรัฐนี้ รัฐบาลตั้งเป้าไว้ว่า จะสร้างการหมุนเวียนให้กับเศรษฐกิจมาถึง 1.2 แสนล้านบาทต่อปี และการสร้างงานจะทำให้มีอาชีพในชุมชนอีก 2.6 แสนคน ทั้งหมดนี้เป็นการสร้างกลไกรัฐในการขับเคลื่อนเศรษฐกิจฐานรากได้อย่างตรงจุด สร้างบรรทัดฐานทางสังคมที่มั่งคั่งเพิ่มขึ้น